ร้านบ้านหญิงเป็นร้านที่มีชื่อเสียงมายาวนาน โดยเฉพาะเมนูข้าวไข่ข้น เรียกว่าติดตามมาตั้งแต่ร้านเก่าดั้งเดิมที่สยามเลยดีเดียว รวมตัวกันทีไร ร้านนี้จะอยูในลิสอันดับต้นๆ

สำหรับที่สาขา Terminal จะตั้งอยู่ชั้น 5 โซนฝั่งถนนสุขุมวิท มาทานมื้อเที่ยงไม่ต้องรอคิวค่ะ 

สำหรับมื้อนี้สั่งเป็นอาหารไทย เน้นหนักท้อง มีเมนูตามนี้ค่ะ 
((สำหรับเมนูอื่นๆ ราคาอาหารร้านนี้ดูเพิ่มเติมได้จากรูปนะคะ))
????แหนมผัดเบคอนและไข่ 175 บาท จานนี้มีแหนมกำลังดีไม่เปรี้ยว เบคอน ไข่ วุ้นเส้นอีกนิดหน่อย ผัดมาใส่กระเทียมปรุงรสอร่อยกำลังดี ชอบเลย
????กุ้งคั่วพริกขี้หนูสวน 180 บาท จานนี้เฉยๆมาก อาจเพราะกระเทียมมากเกินไป ตักตรงไหนก็ท่วมไปด้วยกระเทียม
????ผัดคะน้าปลาเค็ม 140 บาท จานนี้ตามมาตรฐานทั่วไปค่ะ
????ส้มตำทอด 120 บาท จานนี้อร่อยใช้ได้ รสชาติน้ำยำไม่ได้จัดมาก เปรี้ยว หวาน เค็ม พอๆกัน เผ็ดตาม
????ข้าวไข่ข้นปูอัด 85 บาท จานนี้เมนูโปรด คือกินของร้านอื่นแล้วก็ไม่ฟินเท่าที่นี่ ไม่รู้ทำไม ไข่มารสนุ่มๆ ข้นๆ เหลวนิดๆ อร่อยโดนใจ
????ข้าวแกงส้มชะอมกุ้ง 100 บาท จานนี้มาแล้วแอบตกใจ ทำไมปริมาณน้อยขนาดนี้ อย่าหวังจะกินแบบจานเดียวอิ่มกับเมนูนี้ ไม่ได้เลยนะ
????ข้าวเปล่าจานละ 25 บาท Service Charge 10%

สรุปร้านนี้อาหารไทยส่วนใหญ่รสชาติดี มีให้เลือกเยอะ น่ากิน สะอาด ราคาค่อนข้างสูงถ้าเทียบปริมาณ 

ตอนนี้ทานเกิน 500 บาทใช้บัตร Citibank ลด 10% นะคะ